Per Sant Jordi la Rambla del Poblenou es transforma en la Rambla del Drac – Nollegiu. Llibreria work in progress
BoliblocLa PetitalibreríallibreriaMr. Brownnollegiupapereria CarmepoblenouSant Jordi
Les llibreries del barri es concentren a la Rambla i organitzen una programació cultural de teatre, música, poesia i activitats infantils de 09:30h a 20:30h que es podrà seguir a la rotonda de Ramon Turró
La Petita, Mr. Brown, Bolibloc i Nollegiu, amb el suport de l’Eix Comercial del Poblenou i del districte de Sant Martí, han decidit apostar per convertir la Rambla del Poblenou en la RAMBLA DEL DRAC durant el dia de Sant Jordi. La iniciativa, en la qual han treballat durant els últims tres mesos deixant-s’hi algunes hores extres, ha aconseguit unir totes les seves parades de llibres en un sòl tram de la Rambla coronat per un escenari a la rotonda de Ramon Turró en el qual han programat activitats culturals durant tot el dia.
La Rambla del Drac (Rambla del Poblenou) és una iniciativa de les llibreries La Petita, Bolibloc, Mr. Brown i Nollegiu que espera consolidar com un nou escenari per viure d’una manera diferent la diada de Sant Jordi donant protagonisme a les activitats relacionades amb el món del llibre i de la lectura.
10 Abril 2014 vier3110
← Els no lectors diuen … “Retorn a Killybegs”
Agenda #NoSortiu 11-13 Abril →